Marschbahn.
**Marschbahn** on rautatieyhteys Jyllannin niemimaan länsirannikolla kulkien suuren osan pitkin rannikon marskimaita (saks. *Marschland*). Rautatie sijaitsee pääosin nykyisen Saksan, osin myös Tanskan alueella. Rata alkaa Hampurin pohjoispuolelta Elmshornista. Rata haarautuu Niebüllissä länteen Syltin saarelle Westerlandiin ja pohjoiseen Tønderiin. Radan pituus on 237 kilometriä. Rautatie on sähköistetty osuudelta Elmshorn–Itzehoe.

Historiaa
---------

Marschbahnin ensimmäinen osuus Elmshorn–Glückstadt otettiin käyttöön vuonna 1845. Yhdessä vuotta aiemmin käyttöönotetun Altona–Elmshorn-radan myötä Schleswigin eteläisimmän osan tavaraliikenne voitiin turvata Elben jäätyessä ja sulkiessa Altonan sataman talvella. Tanskan vallan aikana rataa jatkettiin vielä Glückstadista Itzehoeen vuonna 1857. Preussin aikana rataa jatkettiin ensin Heideen (vuonna 1878) ja 1880-luvun loppuun mennessä Husumin ja Niebüllin kautta Tanskan rajalle Hviddingiin, Tønderiin.

Kielin kanavan rakentamisen seurauksena rata jouduttiin siirtämään rannikolta. Hochdonnin sillan takia rataan tehtiin 25-kilometrinen uusi osuus vuonna 1920. Schleswigin pohjoisosan siirryttyä Saksalta Tanskalle vuonna 1920 Saksa menetti suoran yhteytensä mantereelta Syltin saarelle. Hinderburgin pengersillan myötä Marschbahnia jatkettiin Niebüllistä Westerlandiin vuonna 1927.

Henkilöliikenne
---------------

Marschbahnilla on Deutsche Bahnin henkilöliikennettä seuraavasti:

* Intercity-junat (kaukojunia muun muassa Berliinistä, Karlsruhesta ja Kölnistä): (Hampuri–)Elmshorn–Niebüll–Westerland/Dagebüll Mole
* paikallisjunia (RB): (Hampuri–)Elmshorn–Itzehoe–Heide
* taajamajunia (RE):(Hampuri–)Elmshorn–Westerland
* taajamajunia (RE): Husum–Westerland
* taajamajunia (D): Bredstedt–Westerland ja
* Arrivan taajamajunia: Niebüll–Tønder(–Esbjerg).

Autojunaliikennettä välillä Niebüll–Westerland hoitaa kaksi yhtiötä: DB Fernverkehr AG ja RDC Autozug Sylt GmbH.

Lähteet
-------

1. 1 2  *Eisenbahnatlas Deutschland, Railatlas Germany*, s. 9. Saksan rautatiekartasto. Aachen, Saksa: Verlag Schweers + Wall GmbH, 2005. ISBN 3-89494-134-0. (saksaksi)
2. 1 2  Bracke, Sven: Eisenbahn (Schleswig-Holsteinin rautateiden historiaa historiallisen yhdistyksen verkkosivuilla) Gesellschaft für Schleswig-Holsteinische Geschichte. Viitattu 20.9.2017. (saksaksi)
3. ↑  Elektronisches Kursbuch (Deutsche Bahnin aikataulut, reitti nro 130) *kursbuch.bahn.de*.  Aikataulut 2017. Viitattu 24.9.2017. (saksaksi)
4. ↑  Esbjerg > Niebüll (Arriva Togin aikataulu reitille) *arriva.dk*.  Aikataulu 2017. Viitattu 24.9.2017. (tanskaksi)
5. ↑  DB Sylt Shuttle (Deutsche Bahnin autojunasivut) *syltshuttle.de*.  Arkistoitu 23.9.2017. Viitattu 24.9.2017. (saksaksi)
6. ↑  Der blaue Autozug Sylt von RDC Deutschland (RDC Deutschlandin autojunasivut) *rdc-deutschland.de*. Viitattu 24.9.2017. (saksaksi)

CommonsCommons
Wikimedia Commonsissa on kuvia tai muita tiedostoja aiheesta **Marschbahn**.
* Hochdonnin rautatiesilta ylittää Kielin kanavan.Hochdonnin rautatiesilta ylittää Kielin kanavan.
* Hindenburgin pengersilta mantereelta Syltille päin nähtynä.Hindenburgin pengersilta mantereelta Syltille päin nähtynä.
* DB:n autojuna kulkee Syltille pari kertaa tunnissa.DB:n autojuna kulkee Syltille pari kertaa tunnissa.
* Husumin rautatieasema (2019).Husumin rautatieasema (2019).
* Heiden asema noin vuonna 1900.Heiden asema noin vuonna 1900.